ET Euroopa Liidu Teataja C 105/25

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2009/C 105/04

Abi nr: XA 405/08

Liikmesriik: Itaalia

Piirkond: Sardegna

Abikava nimetus või üksikabi saava ettevõtja nimi: Regime di aiuto a favore delle PMI attive nella produzione di prodotti agricoli che partecipano ad attività di promozione istituzionale.

Õiguslik alus: Legge Regionale 5 marzo 2008, n. 3 — art. 7, comma 14

Deliberazione della Giunta Regionale n. 58/10 del 28.10.2008

Abikavaga ettenähtud aastased kulud või ettevõtjale antava üksikabi üldsumma: Eeldatav aastane kogusumma on 200 000 EUR

Abi suurim osatähtsus: 100 % abikõlblikest kuludest

Rakendamise kuupäev: Kava hakatakse rakendama alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebisaidil.

Abikava või üksikabi kestus: Kuni 31. detsembrini 2013

Abi eesmärk: Tehnilise abi andmine põllumajandussektoris – määruse (EÜ) nr 1857/2006 artikkel 15.

Kava kohaselt on abikõlblikud kulud järgmised: osalemistasu, transpordi ja trükiste kulud, näituseruumide üürimine ja sisustamine (sealhulgas abiteenused), konkursiauhinnad väärtusega kuni 250 EUR auhinna ja võitja kohta.

Asjaomane sektor/asjaomased sektorid: Lamba- ja kitsekasvatus, puu- ja köögiviljasektor

Abi andva ametiasutuse nimi ja aadress:

Regione Autonoma della Sardegna — Assessorato dell’Agricoltura e Riforma Agro-Pastorale Via Pessagno, n. 4 09129 Cagliari ITALIA

Regione Autonoma della Sardegna — Agenzia Regionale Sardegna Promozione Viale Trieste n. 115 09123 Cagliari ITALIA

Veebileht: http://www.regione.sardegna.it/j/v/80?s=75087&v=2&c=4426&t=1

http://www.regione.sardegna.it/documenti/1_73_20081028175620.pdf

Muu teave: —

Abi nr: XA 419/08

Liikmesriik: Hispaania

Piirkond: Galicia

Abikava nimetus: Ayudas a asociaciones de ganaderos y asociaciones de criadores de ganado vacuno de raza frisona

Õiguslik alus: Ayudas para la realización de pruebas para determinar la calidad genética, el rendimiento del ganado vacuno lechero y a la realización de técnicas o prácticas innovadoras en el ámbito de cría de animales de ganado vacuno de raza frisona y se convocan para el año 2009

Abikavaga ettenähtud aastased kulud: 1 895 927,00 eurot

Abi suurim osatähtsus:

— 70 % kuludest, mis on seotud lüpsikarja geneetilise kvaliteedi kindlaksmääramiseks tehtavate analüüsidega;

— 70 % kuludest, mis on seotud lüpsikarja tootlikkuse kindlaksmääramiseks tehtavate analüüsidega;

— 40 % kuludest, mis on seotud uuenduslike aretustehnikate või -tavade juurutamisega põllumajandusettevõtetes.

Rakendamise kuupäev: Alates vabastustaotluse registreerimisnumbri avaldamisest Euroopa Komisjoni põllumajanduse ja maaelu arengu peadirektoraadi veebisaidil.

Abikava kestus: Kuni 31. detsembrini 2009

Abi eesmärk: Abi on ette nähtud järgmiseks:

Parandada kariloomade tootlikkust, tõuomadusi ja tervist järgmiste meetmete abil:

Karja geneetilise kvaliteedi või tootlikkuse kindlaksmääramine, mis on vajalik tõuaretusprogrammide jaoks. Toetust makstakse analüüsidega seotud kulude katmiseks.

Karja tootlikkuse kindlaksmääramine, mis on vajalik tõuaretusprogrammide jaoks. Toetust makstakse andmete kogumiseks.

Uute tehnikate või uuenduslike tavade rakendamine loomakasvatuses, et saavutada tõu geneetiliste omaduste paranemine. Toetust makstakse aretusprogrammidega seotud kulude katmiseks.

Abikava vastab määruse (EÜ) nr 1857/2006 artiklile 16, milles on osutatud, et selline abi on ühisturuga kokkusobiv.

Asjaomane sektor/asjaomased sektorid: Loomakasvatus

Abi andva ametiasutuse nimi ja aadress: Xunta de Galicia. Consellería de Medio Rural.

Dirección Xeral de Produción, Industrias e Calidade Agroalimentaria.

Veebileht: http://mediorural.xunta.es/

http://mediorural.xunta.es/externos/orde_cria_frison.pdf

Muu teave: e-post:

dxpica.mrural@xunta.es

gerardo.rivero.cuesta@xunta.es

Santiago de Compostela, 5. jaanuar 2009

PEASEKRETÄR

Alla kirjutanud Alberte Souto Souto

Abi nr: XA 437/08

Liikmesriik: Hispaania

Piirkond: Castilla y León (provincia de Salamanca)

Abikava nimetus või üksikabi saava ettevõtja nimi: Subvenciones dirigidas a cooperativas de ganaderos que tengan como fin la utilización de cebaderos y/o la comercialización de carne, anualidad 2009.

Õiguslik alus: Proyecto de bases reguladoras de la convocatoria de subvenciones dirigidas a cooperativas de ganaderos que tengan como fin la utilización de cebaderos y/o la comercialización de carne, anualidad 2009.

Abikavaga ettenähtud aastased kulud või ettevõtjale antava üksikabi üldsumma: 2009. aastaks kavandatud abikava alusel antava abi suurus on 45 000 eurot (nelikümmend viis tuhat eurot).

Abi suurim osatähtsus: Abi suurus ei tohi ületada 70 % abikõlblikest kuludest ega 8 000 eurot abisaaja kohta.

Tegevus- ja halduskulude katmiseks ette nähtud abi on ajutine, sõltudes kuupäevast, mil ühistu asutati, ning kahanev, nii et abi suurus ületaks allpool esitatud protsendimäärasid:

2005. aastal loodud ühistute puhul on abi ülemmäär 55 % osutatud kulude maksumusest;

2006. aastal loodud ühistute puhul on abi ülemmäär 60 % osutatud kulude maksumusest;

2007. aastal loodud ühistute puhul on abi ülemmäär 65 % osutatud kulude maksumusest;

2008. aastal loodud ühistute puhul on abi ülemmäär 70 % osutatud kulude maksumusest.

Rakendamise kuupäev: Alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebisaidil.

Abikava või üksikabi kestus: Kuni 31. detsembrini 2009

Abi eesmärk: Käesoleva abi eesmärk on arendada Salamanca provintsis loomakasvatajate ühistutegevust, et soodustada loomakasvatajate ühistute loomist ja haldamist.

Selle eesmärk on ühtlasi suurendada kõnealuste ühistute osavõttu näitustest ja messidest, mida korraldab provintsi nõukogu messikeskuses, et need rajatised ja nendes toimuvad tegevused jõuaksid ka autonoomse piirkonna ning riigitasandilt kaugemale.

Käesolev abikava kuulub komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes) artiklite 9 ja 15 kohaldamisalasse.

Abikõlblikud tegevused hõlmavad Salamanca provintsi nõukogu korraldatud messidel osalemist, tegevus- ja juhtimiskulusid ning tehnilise abi andmist Salamanca loomakasvatussektorile.

Abikõlblikeks peetakse järgmisi kulusid:

1) registreerimine, müügikoha ja -leti rentimine, turvalisus, messivõõrustajad ja osalemistasud;

2) tegevusega seotud trükised;

3) sõidukulud;

4) tehnikaalased seminarid, mis toimuvad messide raames messikeskuses;

5) auhinnad, mida antakse messide raames asjaomase ühenduse korraldatavatel võistlustel ja mille ülemmäär on 250 eurot auhinna ja võitja kohta.

1) tegevusruumide rendikulud;

2) õigus- ja halduskulud;

3) kontoriinventar;

4) bürootöötajate kulud;

5) üldkulud (haldamine, remonditööd, säilitamine, varustamine).

1) koolituskulud: koolituse organiseerimise kulud;

2) üleriigilistel messidel osalemise kulud: koha ja leti rent, turvalisus, messivõõrustajad, osalemisõigused, reisikulud ja tegevusega seotud trükised;

3) kvaliteetsete toodete esitlemine riiklikul ja piirkondlikul tasandil: abikõlblikud on üksnes esitlemisruumide rendikulud, reisikulud ja tegevusega seotud trükiste kulud;

4) selliste kataloogide avaldamine või veebilehtede tegemine, milles esitatakse faktilist laadi teavet asjaomase piirkonna tootjate või asjaomase toote tootjate kohta, kui teave ja esitus on neutraalsed ja kõigil asjaomastel tootjatel on võrdsed võimalused kõnealuses trükises esindatud olla;

5) auhinnad, mida antakse messide raames asjaomase ühenduse korraldatavatel võistlustel ja mille ülemmäär on 250 eurot auhinna ja võitja kohta.

Asjaomane sektor/asjaomased sektorid: Loomakasvatus

Abi andva ametiasutuse nimi ja aadress:

Excma. Diputación Provincial de Salamanca C/Felipe Espino no 1 37002 Salamanca ESPAÑA

Veebileht: http://www.lasalina.es/areas/eh/ProyConvocatorias/2009/Cooperativas.pdf

Muu teave: Käesolev toetus on kooskõlas mis tahes muu toetuse, abi, vahendite või tuluga, mida võib toetatavale tegevusele eraldada mis tahes avalik-õiguslik või eraõiguslik isik, riiklik või Euroopa Liidu amet või asutus või rahvusvaheline organisatsioon, eeldusel et see ei ületa määruses (EÜ) nr 1857/2006 sätestatud abi ülemmäärasid (eelkõige punkti „Abi eesmärk” alapunktis B osutatud tegevuste puhul, mis hõlmavad tegevus- ja juhtimiskulusid, ei tohi riigiabi kogusumma vastavalt määruse artiklile 9 ületada 400 000 eurot abisaaja kohta).

Kui taotleja on saanud samal eesmärgil muud toetust, mis ei ole kooskõlas provintsi nõukogu antud toetusega, kohaldatakse 21. juuli 2006. aasta kuningliku dekreedi 887/2006 (milles on sätestatud toetusi reguleeriva üldseaduse rakenduseeskirjad) artiklit 33.

Salamanca provintsi nõukogu antava toetuse summa ei või eraldi võttes ega koos muude toetuste, muu abi, tulu või vahenditega ületada toetatava tegevuse maksumust.

Samuti ei ole abi kooskõlas mis tahes muu toetuse, abi, vahendi või tuluga, mille Salamanca provintsi nõukogu on toetatavale tegevusele kas otse või konkursi korras sama abikõlbliku kulu katmiseks määranud.

Vastavalt määruse artikli 15 lõikes 3 sätestatud tingimustele antakse abi subsideeritud teenuste vahendusel ja see ei tohi hõlmata rahalisi otsemakseid tootjatele.

Abisaajad peavad täitma kõiki määruse artiklis 15 sätestatud tingimusi, sealhulgas lõikes 4 sätestatud tingimusi teenuse saamiseks.